Hierdie presiese vervulling van die profesie ten opsigte van die vierde dier in die Romeinse Ryk toon die bonatuurlike aard van Bybelprofesieë, duidelik aan. Daniël kon menslik gesproke nie hierdie groot en verskriklike ryk voorsien het nie. Geen mens sou dit kon voorsien nie. As ons vandag terugkyk, dan kan ons duidelik sien dat die Romeinse Ryk inderdaad in grootte en krag, die ander ryke ver oortref het. Romeinse keisers soos Julius Ceaser en Augustus het die konings wat voor hulle gekom het ook ver oortref.
In Daniël 7 word genoem dat daar na die tien horings 'n verdere "horing" tussen die ander sal verskyn. Hierdie horing word menslik voorgestel met oë en mond. Hy mishandel die heiliges vir "'n tyd en tye en 'n halwe tyd" (i.e. drie en 'n halwe jaar) (Dan. 7:25). Dit is in sy tyd dat die wederkoms sal plaasvind.
Hoe kan ons vandag die tien tone interpreteer? Soos ons hierbo verduidelik het, kan ons die Romeinse Ryk met die bene van yster vereenselwig en die voete van yster en klei met die Bisantynse Ryk en die Heilige Romeinse Ryk wat as die laaste voortsetting van die Romeinse Ryk gereken kan word. Wat van die tien tone? Die tone van yster en klei is duidelik 'n verdere ontwikkeling in hierdie raamwerk. Die tien tone verskyn ná die voete van yster en klei. Dit beteken dat die tien tone eers ná die Heilige Romeinse Ryk sal verskyn en ook daaruit sal voortkom.
In 1995 was dit slegs lande in Wes-Europa (behalwe vir Griekeland) wat deel van die Verenigde Europa uitgemaak het en ek het dienooreenkomstig die klem op Wes-Europa geplaas. Daar was op daardie stadium 15 lande. Maar wat het gebeur in die 16 jaar wat intussen verbygegaan het? Die Europese Unie het gegroei
en het beide die westelike sowel as die oostelike dele van die destydse Romeinse Ryk begin insluit.
Om "Die Arabiese Opstande" te bestel, klik onder "Koop Die Arabiese Opstande" reg onder die foto van die boek wat regs op hierdie blog verskyn. Om na die inhoudsopgawe of voorwoord te kyk, klik op die foto van die boek.